Gedenkdiens by Kyalami vir Gugu ZuluGugu Zulu (Foto: VW SA) ŉ Gedenkdiens ter ere van die renjaer Gugu Zulu, wat verlede week Maandag op Kilimandjaro in Tanzanië gesterf het, word Dinsdag by die Kyalami-renbaan in Johannesburg gehou. Die gewilde renjaer en televisie-aanbieder is oorlede aan griepsimptome terwyl hy gepoog het om die kruin van Kilimandjaro, die hoogste piek in Afrika, te bereik. Hy het saam met sy vrou Letshego en ŉ span van 42 die Trek4Mandela-ekspedisie aangepak om fondse in te samel vir hoërskoolmeisies. Zulu sal Donderdag uit die Rhema Bible Church in Randburg ter ruste gelê word. Lees alle vorige berigte oor Gugu Zulu op Maroela Media.